
1. Indledning - baggrunden for evalueringen og den 
politiske proces frem til april 2012 

I 2008 blev ambulanceberedskabet i Region Midtjylland sendt i udbud. Med de 
nye kontrakter fra 1. december 2009 er der tale om omfattende ændringer i 
fundamentet for den præhospitale indsats, hvorfor det blev politisk besluttet, at 
der skulle foretages en evaluering af det samlede præhospitale område. 

Formålet med evalueringen var: 

• at gennemgå og vurdere status på det præhospitale område og på 
baggrund heraf at skabe grundlag for fremadrettet at planlægge og 
prioritere ressourceanvendelse inden for det præhospitale område, 

• at perspektivere status for det præhospitale område (herunder på udvalgte 
områder) i forhold til målsætninger, igangværende udvikling og ændrede 
vilkår på området, og 

• på baggrund heraf at fremsætte anbefalinger for den videre udvikling af det 
præhospitale område. 

Evalueringen blev drøftet på Regionsrådets møde den 23. februar 2011. 
Regionsrådet besluttede, at der skulle foretages en tematiseret drøftelse af 
evalueringen i Det rådgivende udvalg vedrørende hospitaler. Udvalget vedtog 
på mødet den 9. maj 2011 en plan for gennemgangen af evalueringen. Udvalget 
har således i den forgangne periode drøftet perspektiveringer, der udspringer af 
evalueringsrapporten. 

Udvalget og Regionsrådet har endvidere behandlet en række særskilte 
problemstillinger på det præhospitale område, herunder Karup Udrykningsbilen 
samt løbende fulgt udviklingen i responstider gennem kvartalsvise rapporter. 
Regionsrådet har derudover i Budgetforliget vedtaget udvidelse af 
akutlægebilsdækningen i Horsens og Randers. 

Nærværende rapport indeholder således en status for den aktuelle indsats samt 
forslag til anbefalinger for den fremtidige indsats. 

2. Den aktuelle præhospitale indsats i Region 
Midtjylland 


Præhospitalet har ansvaret for patienten fra denne henvender sig via 112 og 
indtil patienten er ankommet til og modtaget på hospitalet - eller 
færdigbehandlet uden at komme på hospital. 

Den første sundhedsperson, som borgeren får kontakt med, er den 
sundhedsfaglige visitator på AM K- vagtcentralen, som giver hjælp og råd, om 
nødvendigt indtil ambulancen er fremme. Fundamentet i den præhospitale 
behandling af patienten på stedet er ambulanceberedskabet suppleret med 
akutlægebiler, akutbiler og akutlægehelikopter. I særlige områder er der 
desuden øvrige supplerende ordninger. Det drejer sig om 112- 
førstehjælperkorps, de særlige Ø-beredskaber samt lokale ordninger fra 
amternes tid (hjemmesygeplejerskeordninger, udrykningsbil, udrykningslæger, 
forsøgsordning med hjertestarter m.m.). 

Budgettet for det præhospitale område i 2012 udgør 706 mio. kr. 

I Bilag 2 vises på et kort en oversigt over den samlede præhospitale dækning i 
Region Midtjylland primo 2012. 

Den aktuelle indsats er følgende: 

1. Ambulanceberedskabet: 

64 ambulanceberedskaber, heraf 48 døgnbemandede, 15 dagberedskaber, 

1 babyambulance. Der er 29 beredskaber til liggende sygetransport. 24 
hverdagsberedskaber og 5 weekend- og helligdagsberedskaber. Der er 36 
ambulancestationer. 

Der henvises til Bilag 3 og Bilag 4, hvor ambulanceberedskabernes baser er 
vist på kort. 

2. Servicemål/Responstider: 

De vedtagne servicemål for responstider ved de mest hastende 
ambulancekørsler er 10, 15 og 20 minutter og overholdes. 

Udviklingen fra 2010 til 2011 viser forbedringer af responstiderne. Dette 
skyldes bl.a. at der med den sundhedsfaglige visitation er kommet færre A- 
opgaver - og dermed er der flere ambulanceberedskaber klar til de mest 
hastende opgaver. Der er opnået en række "udjævninger", således at 
responstiderne er blevet kortere i visse områder, mens responstider er 
blevet lidt længere i visse større byer. Ved godt 93 % af A- kørslerne i 2011 
var ambulance fremme inden for 15 minutter. 

3. Sundhedsfaglig rådgivning: 

Fra maj 2011 er der indført sundhedsfaglig visitation og rådgivning. AMK- 
vagtcentralernes sundhedsfaglige personale (sygeplejersker, 
ambulancebehandlere og superviserende AMKIæge) visiterer nu 112 opkald. 
Alle alarmopkald om alvorlig sygdom og ulykke bliver således direkte 
tilkoblet en sygeplejerske eller en ambulanceredder og borgeren får på den 
måde sundhedsvæsnet direkte i røret og kan få råd og hjælp. I de 
alvorligste tilfælde hvor det er nødvendigt at sende en ambulance, får 
borgerne vejledning i, hvad de kan gøre indtil ambulancen er fremme. 

Disponeringen håndteres bl.a. ved hjælp af beslutningsstøtteværktøjet 
Dansk Indeks for Akuthjælp. I Dansk Indeks for Akuthjælp er der faglige 
anbefalinger for, hvilken respons der skal sendes: ambulance, akutlægebil, 
akutbil med paramediciner/sygeplejerske. Det konkrete respons kan variere 

afhængig af de præhospitale resurser i de enkelte regioner, der fastlægger 
det præhospitale serviceniveau. 

4. Brugertilfredshed med ambulancetjenesten: 

Folkesundhed og Kvalitetsudvikling har gennemført en brugerundersøgelse i 
december 2011. Undersøgelsen er en pilotundersøgelse til den 
undersøgelse, som skal indgå i akkrediteringen af det præhospitale system i 
Region Midtjylland. Den endelige undersøgelse gennemføres i marts-maj 
2012, og resultatet ventes at foreligge analyseret i efteråret 2012. 

Undersøgelsen omhandler patienternes vurdering af alarmcentralen, 
ambulancepersonalet, ambulancen og overlevering til hospitalet. 
Pilotundersøgelsens overordnede resultat er, at der er stor tilfredshed med 
den præhospitale indsats. 

93 procent af patienterne svarer, at deres samlede indtryk af 
ambulancetransporten og - personalet er enestående eller meget godt. 
Patienterne vurderer, at ambulancepersonalet er det, der har størst 
betydning for deres samlede indtryk, Det kan fremhæves, at 91 procent i 
høj grad er tilfredse med ambulancepersonalets håndtering af situationen, 
og 89 procent i høj grad mener, at ambulancepersonalet viser omsorg 
overfor patienten. I de åbne kommentarfelter kommenterer mange 
svarpersoner netop på, at behandlingen er kompetent og omsorgsfuld. 

5. Tele- og videokommunikationsprojekt: 

I områder med langt til nærmeste akutmodtagelse kan det være relevant at 
styrke fasen af et patientforløb, efter ambulancen er nået frem, og indtil 
ambulancen og lægebilen mødes (rendez-vous modellen), eller indtil 
ambulancen når frem til akutmodtagelsen. Denne styrkelse kan bl.a. ske 
ved udvidet brug af tele- og videokommunikation mellem ambulance og 
henholdsvis akutmodtagelse, sundhedsfaglig visitator og akutlægebil. 

Herved gives de modtagende enheder vigtige præhospitale informationer, 
således at relevant behandling og optimal modtagelse og visitation af 
patienten opnås. Gevinsten ved et sådant system vil være størst i områder 
med relativt lang afstand til nærmeste akutmodtagelse. 

Projekt udføres i et samarbejde mellem Regionshospitalet Horsens 
akutafdeling, Præhospitalets AMK-vagtcentral, akutlægebil samt 
ambulancetjenesten (Responce A/S). Projektet er delvist finansieret af 
statslige puljemidler i projektperioden, der løber til primo 2014. 

6. Supplerende ordninger/akutlægebiler: 

9 akutlægebiler: 

Lemvig 

Holstebro 

Herning 

Viborg 

Silkeborg 

Randers 

Grenaa 

Aarhus 

Horsens 

I starten af 2. kvartal 2012 udvides akutlægebilerne i Horsens og 
Randers til at være døgndækkende jf. Regionsrådets budgetforlig for 
2012 . 

Akutlægebilerne er bemandet med en anæstesilæge og en lægeassistent 
med undtagelse af akutlægebilerne i Herning og Holstebro, hvor lægen selv 
fører bilen. 


7. Supplerende ordninger/akutbiler: 

5 akutbiler: 

Holstebro 

Herning 

Ringkøbing 

Tarm 

Skive 

De fire førstnævnte er døgndækkende bemandet med 
anæstesisygeplejersker og ambulancebehandler. Skive-bilen er i dagtid på 
hverdage bemandet med anæstesisygeplejerske og paramediciner, mens 
den i den resterende tid er bemandet med paramediciner. 

8. Akutlægehelikopter: 

Forsøgsordningen med akutlægehelikopter i Region Midtjylland og Region 
Nordjylland har været i gang siden d. 1. juni 2011 for en 13 måneders 
periode. Ministeriet for Sundhed og Forebyggelse er ansøgt om en 
forlængelse af ordningen for yderligere et år, således at den samlede 
forsøgsordning udløber pr. 1. juni 2013. 

Opgørelse over den geografiske fordeling af aktiviteten viser, at 
akutlægehelikopteren, som det var målsætningen, har bidraget til en 
styrkelse af det præhospitale beredskab herunder i Nordvestjylland. Se 
Bilag 1. 


9. Øvrige supplerende ordninger: 

a) I 2011 er der oprettet 8 112-førstehjælperkorps i den 
nordvestlige del af regionen i tæt samarbejde med de stedlige 
kommuner. Korpsene er finansieret af statslige puljemidler indtil 
udgangen af 2013. 

I hvert korps er der normalt 8-10 frivillige fra lokalområdet. Alle 
112-førstehjælperne gennemgår et førstehjælpskursus inklusiv 
uddannelse i brug af hjertestarter. Den enkelte deltager står i 
princippet til rådighed døgnet rundt for sms-kald, men forventes 
kun at rykke ud, når det er muligt. 

Korpsene er oprettet med base i Hvidbjerg, Jegindø, Uglev, 
Thyborøn, Harboøre, Nees, Staby og Thorsminde. 

b) Hjemmesygeplejerskeordninger mellem Region og Kommuner. 
Omkring: 

Thyborøn/ Harboøre 
Ulfborg 
I kast 

Hjemmesygeplejerskeordningerne består af kommunalt ansatte 
hjemmesygeplejersker, der kan disponeres fra AMK- 
vagtcentralen til syge og tilskadekomne borgere. Efter 
indførelsen af sundhedsfaglig visitation afalle 112-opkald 
disponeres hjemmesygeplejerskerne til A-opgaver i de 
situationer, hvor der er lang kørevej for nærmeste ordinære 
præhospitale beredskab og hvor hjemmesygeplejersken 

forventes at kunne være først fremme hos patienten. Dette sker 
af hensyn til borgernes tryghed i livstruende situationer. 

c) Karup Udrykningsbilen 

Karup-udrykningsbilen, der startede i 2005 som et samarbejde 
mellem den daværende Karup Kommune og det daværende 
Viborg Amt samt Forsvarets Sundhedstjeneste, er en 
udrykningsbil, der har base på Flyvestation Karup og som i 
dagtiden på hverdage bemandes af læger Infirmeriet. 

Udenfor dagtiden, i weekender, på helligdage samt i 
lukkeperioder på Flyvestationen bemandes bilen med to 
nødbehandlere, der er personer med forskellig baggrund, som 
har gennemgået et udvidet 40-timers førstehjælpskursus. 

Regionsrådet har den 21. marts 2012 besluttet, at ordningen 
nedlægges, og at der søges etableret en frivillig døgndækkende 
112-førstehjælperordning. Ordningen uden for dagtid er nedlagt 
pr. 21. marts 2012, og Forsvarets deltagelse i ordningen i 
dagtid ophører pr. 1. juni 2012. 

d) Udrykningslæger 

Ordninger med udrykningslæger omfatter aftaler om 
praktiserende lægers udrykning til patienter efter konkret 
disponering fra AMK-vagtcentralen. 

Der er p.t. aftale med udrykningslæge der vedrører postnummer 
8420 (Knebel/ Mols/ Flelgenæs). Lægen rykker ud i gennemsnit 
ca. 8-9 gange pr. måned. 

Fler ud over indgår 2 udrykningslæger i Ø-beredskabet på 
Samsø. 

I Thyborøn er der mulighed for at kontakte praktiserende læge i 
dagtiden på hverdage. 

e) Forsøgsordning i Aarhus 

Aftale med Aarhus Brandvæsen, Aarhus kommune om forsøg 
med brandfolks førstehjælp og anvendelse af hjertestartere i 
Aarhus (førstehjælpsordning). Området er Aarhus midtby. 
Aftalens indhold vedrører, at brandfolk kan være 
førstehælpsenhed på skadestedet ved mistanke om hjertestop. 
Forsøgsperioden er udløbet. Aarhus Kommune har tilkendegivet 
ønske om, at regionen overtager en væsentlig del af 
driftsudgiften. 

10. Ø-beredskaber (i øvrigt) 

I Region Midtjylland ligger flere øer, hvor den præhospitale indsats ikke 
umiddelbart kan baseres på de ordninger, som er gældende på fastlandet. 
Det gælder Samsø, Tunø, Anholt, Endelave, Fur, Venø og Fljarnø. 

Der er således etableret en række specifikke Ø-beredskaber der er tilpasset 
de lokale muligheder på relevante øer i regionen. 

Alle steder kan der opstå situationer, hvor den lokale indsats ikke er 
tilstrækkelig. Fler er det muligt at transportere patienten til fastlandet ved 
hjælp af enten båd eller Forsvarets redningshelikoptere. Ved alvorlige 
ulykker og akut sygdom indgår akutlægehelikopteren i betjeningen af 

øerne. I henhold til tilsagn om statslige puljemidler tilbydes der i 2012 og 
2013 mulighed for øerne om oprettelse af frivillige 112-førstehjælperkorps. 

Specifikt vedrørende Tunø arbejder Odder Kommune og Region Midtjylland i 
øjeblikket på at undersøge mulighederne for at reetablere ordning med 
sygeplejerske på øen, der også kan varetage den præhospitale førsteindsats 
m.m. 

3. De enkelte indsatsområder og anbefalinger 

Den præhospitale indsats er indsatsen uden for hospitalet over for akut syge, 
tilskadekomne og fødende, og indsatsen har til formål at redde liv, forbedre 
helbredsudsigter, formindske smerter og andre symptomer, afkorte det samlede 
sygdomsforløb, yde omsorg og skabe tryghed. 

Den præhospitale indsats omfatter alle de aktiviteter, der i den præhospitale 
fase iværksættes ved akut sygdom eller ulykkestilfælde. Det være sig 
alarmering af akutbetjeningen, første hjælp, kommunikation mellem 
alarmcentral og vagtcentral, ambulancekørsel til skadested, behandling på 
skadested, transport til behandlingssted, behandling/overvågning under 
transporten samt overlevering til hospitalet. 

Fundamentet i den præhospitale indsats er ambulanceberedskabet. Det 
suppleres med akutlægebiler, akutbiler og akutlægehelikopter. Her ud over 
eksisterer der en række øvrige supplerende præhospitale ordninger, der har det 
til fælles, at de er etableret og fungerer i områder, hvor responstiden kan være 
lang for de tidligere nævnte indsatsmuligheder, og hvor ordningerne kan være 
et supplement i førsteindsatsen. 

3.1 Førsteindsatsen 

Det er enhvers pligt at hjælpe efter bedste evne og træffe de foranstaltninger, 
der kræves for at redde nogen i øjensynlig livsfare m.v. , hvis det kan ske uden 
særlig fare for personen selv eller andre. Undladelse heraf kan i værste fald 
være strafbart. 

Den første indsats i forhold til den tilskadekomne ydes typisk af de nærmeste 
tilstedeværende. Indsatsen består i at få tilkaldt den rette hjælp og eventuelt 
påbegynde behandling af patienten ved at yde første hjælp. 

Det kan i mange tilfælde være af afgørende betydning for den tilskadekomnes 
helbredsudsigter, at de tilstedeværende (lægmand) kan yde førstehjælp. 

Førstehjælp ved lægmand består overordnet af fire hovedpunkter: 

• Overblik over ulykkens/sygdommens type og omfang 

• Tilkald af hjælp 

• Overblik over mulighederne for at hjælpe 

• Iværksættelse af første hjælp 

3.1.1 Hjertestartere 

Hvert år rammes ca. 3.500 personer af hjertestop, mens de opholder sig uden 
for sygehus. Kun ca. 100 af disse personer overlever. Chancen for at overleve 
et hjertestop stiger, hvis der hurtigt ydes livreddende førstehjælp eventuelt med 
anvendelse af hjertestarter. 

Der er evidens for, at kendskabet til brugen af hjertestartere, øger villigheden 
til at bruge hjertestartere, og giver en mere positiv holdning overfor hjerte- 
lungeredning. Sundhedsstyrelsen vurderer, at hjertestartere udgør et godt 
supplement til den samlede behandlingsindsats over for præhospitals 
hjertestop. Der er god videnskabelig evidens for effekt af førstehjælp ved 
hjertestop med hjertelungeredning og anvendelse af hjertestarter. På 
Sundhedsstyrelsen og Trygfondens konference om hjertestarter 4.11. 2011 blev 
der fremlagt tal for overlevelse efter hjertestop udenfor hospital (gælder hele 
landet): 

I 2001 blev der kun givet førstehjælp i 20 % af tilfældene før ambulancen kom 
og 30-dages overlevelsen var 4 %. I 2010 gav flere lægfolk førstehjælp, nu i 44 
% af tilfældene før ambulancen kom og 30-dages overlevelsen var nu steget til 


10 %. Der var en klar sammenhæng mellem den øgede overlevelse og at flere 
nu giver førstehjælp på stedet. 

Hjertestartere fås i flere forskellige udgaver og kvaliteter m.v. - herunder med 
servicepakker fra producenterne, der dækker løbende udgifter. Der er angiveligt 
ca. 15 leverandører/producenter på det danske marked p.t. Hjertestartere kan 
eksempelvis købes i en større dansk supermarkedskæde. Køberen kan vælge at 
tilmelde sin hjertestarter til Trygfondens "hjertestarter-netværk" på internettet. 

Ud fra salgstallene fra flere producenter af hjertestartere vurderes der at være 

ca. 15.000 hjertestartere i Danmark. 

Imidlertid er der ikke nogen national sammenhængende strategi på området. 

Et umiddelbart spørgsmål vedrører således ansvarsforholdene. Der er således et 
uklart ansvarsforhold vedrørende kvalitet og vedligehold samt udgifter ved 
uddannelse i brug og ved anvendelse af hjertestarter. 

Der er principielle problemstillinger, som der er behov for bliver belyst, således 

bl. a.: 

❖ Ansvarsforholdene - hvilke hjertestartere har regionen ansvaret 
for. Herunder for standard, vedligehold, driftsudgifter etc. 

❖ Opstår der et ansvarsforhold, når AMK-vagtcentralen henviser 
indringer el a. til en privat hjertestarter (der evt. ikke fungerer 
osv.). 

❖ Skal regionen betale for reetableringsudgifter på 
hjertestarteren, når AMK-vagtcentralen har henvist til brug. 

Danske Regioner har på foranledning af Region Midtjylland iværksat en 
nærmere belysning af sådanne forhold med henblik på fælles regionale 
retningslinier. Resultatet heraf foreligger endnu ikke. 

Anbefalinger vedrørende hjertestartere: 

> Det anbefales, at Det rådgivende udvalg vedrørende hospitalsområdet 
drøfter retningslinierne i vedrørende henvisning til anvendelse af privat 
hjertestarter, når forslaget fra Danske Regioner foreligger. 

3.2 Alarmering 

3.2.1 Alarmcentral 

Det er politiets alarmcentral, der i første omgang modtager 112-opkald. Så 
snart der er tale om sygdom eller tilskadekomst, kobles en sundhedsfaglig 
medarbejder fra Region Midtjyllands AMK-vagtcentral på samtalen med henblik 
på vurdering og visitering. Efter stadfæstelse af adressen overlades opgaven 
fuldt til Region Midtjylland. 

3.2.2 AMK-vagtcentralen 

Der er i Region Midtjylland etableret en AMK-vagtcentral (Akut Medicinsk 
Koordination) den 1. december 2009 samtidig med, at nye 
ambulancekontrakter trådte i kraft. AMK-vagtcentralen vurderer og visiterer alle 
opkald fra 112, hospitaler, praktiserende læger, vagtlæger og kommuner. På 
den baggrund besluttes det hvilken præhospital hjælp, borgerne skal have, og 
der afsendes ambulancer, både akutte og planlagte, liggende befordring, 
akutbiler, akutlægebiler, helikopter, 112-førstehjælpete og andre 
udrykningsordninger. Herudover kan borgere henvises til anden hjælp ved 
praktiserende læger eller vagtlæger, hvis det er behovet, og de kan endelig 
tilbydes en siddende befordring, hvis det er det rette tilbud til borgeren. 


Formålet er at sikre patienterne den rette behandling i rette tid og give 
borgerne nødvendig sundhedsfaglig rådgivning. 


Oversigt A: AMK-vagtcentralen i Region Midtjylland 


Opgaver/ kompetence 

Visitere og disponere den rette præhospitale 
hjælp til den enkelte patient, herunder 
afsendelse af ambulancer, både akutte og 
planlagte, liggende befordring samt 
akutbiler, akutlægebiler, lægehelikopter, 
112-førstehjælpere og andre 
udrykningsordninger. Har samlet overblik 
over de præhospitale ressourcer. 

Sammenhæng med beredskabs- 
AMK 

Fusion mellem beredskabs-AMK og AMK- 
vagtcentralen. Region Midtjylland hjemtog 
vagtcentralfunktionen og kombinerede den 
med beredskabs-AMK ved oprettelsen af 
AMK-vagtcentralen. AMK-vagtcentralen er 
bemandet med sundhedsfagligt personale og 
læge i dagtiden samt læger i 
beredskabsvagt, som er bagvagt for AMK-VC 
og desuden kaldes ind ved aktivering af 
Beredskabs-AMK. Beredskabs-AMK er 
således fuldt integreret med vagtcentralen. 

Dækning (befolkningsgrundlag) 

1,25 millioner. 

Etablering og placering 

Etableret 1. december 2009, placeret i 
lejede lokaler i Århus. 

AMK-vagtcentralen er en fusion mellem det hidtidige beredskabs-AMK og AMK- 
vagtcentralen. AMK-vagtcentralen er bemandet med sundhedsfaglige 
kompetencer (sygeplejersker/ paramedicinere/læger), så man kan visitere 
patienter til de præhospitale ressourcer efter vurdering af hastegrad. AMK er 
fuldt integreret med vagtcentralen. AMK-lægen er bagvagt. 

Den fuldt udbyggede AMK-vagtcentral trådte i fuld funktion fra 2. maj 2011, 
hvor der blev etableret direkte indkobling på 112-samtalerne via 
konferencetelefon. Borgere, der ringer 112, og som har brug for 
sundhedsvæsenets hjælp, får direkte kontakt med sundhedsfagligt personale, 
der vurderer opkaldets hastegrad, tildeler præhospital indsats og giver 
sundhedsfaglig rådgivning. I 2011 modtog ca. 9.000 borgere desuden, på 
grundlag af visitation, anden hjælp end ambulance/liggende befordring, 
eksempelvis hurtig adgang til egen læge eller vagtlæge. 

I perioden 1. januar - 31. december 2011 er 156.143 patienter blevet betjent 
på AMK-vagtcentralen og har fået præhospital hjælp i form af ambulance, 
liggende befordring, sundhedsfaglig rådgivning eller andet. 115.539 kørsler er 
gennemført i ambulancer og 31.922 kørsler er gennemført i biler indrettet til 
liggende befordring. Endelig har det været muligt gennem sundhedsfaglig 
vurdering at tilbyde 8.682 borgere primært fra 1-1-2 anden hjælp (E). Det vil 
sige, det har ikke været nødvendigt at anvende en ambulance. 

Samarbejde på tværs af regionsgrænser: 

Region Midtjylland samarbejder med Region Nordjylland og Region Syddanmark 
om dækning af grænseområderne. De præhospitale enheder anvendes fleksibelt 
på tværs af regionsgrænserne efter fastsatte aftaler. 


3.2.3 Baggrund for hjemtagelse af AMK-vagtcentralen 

I forbindelse med det første ambulanceudbud i Region Midtjylland blev der taget 
stilling til, hvorledes driften af vagtcentralfunktionen i Region Midtjylland skulle 
organiseres. 

Regionsrådet besluttede på sit møde den 28. marts 2007 at adskille 
kørselsfunktionen (ambulancekørselsopgaven) og vagtcentralfunktionen, blandt 
andet for at muliggøre konkurrence vedrørende ambulancekørslen. På sit møde 
den 12. december 2007 besluttede Regionsrådet endvidere, at Region 
Midtjylland fremadrettet selv skulle drive vagtcentralfunktionen. 

Siden 1. december 2009, med de nye ambulancekontrakters start, har Region 
Midtjylland selv drevet AMK-vagtcentralen. 

3.2.4 Erfaringer med AMK-vagtcentralen efter hjemtagelsen 

Motivationen for at hjemtage vagtcentralfunktionen var bl.a., at en 
konsulentrapport havde vist, at det ville være en væsentlig barriere for 
konkurrence på området, hvis der var risiko for, at én leverandørs ambulancer 
skulle disponeres af en konkurrents vagtcentral. 

Regionens hjemtagelse har således sikret alle leverandører en fair disponering. 
Hvis én leverandør driver AMK-vagtcentralen, eller regionen har ansat personale 
fra én leverandør, vil det skabe usikkerhed omkring, om denne leverandør vil 
udnytte andre leverandørers beredskaber til fordel for sine egne. 

Region Midtjylland var den eneste region i Danmark, der i forbindelse med 
udbuddet af ambulancetjenesten, fik et nyt selskab ind som leverandør, og det 
vurderes som udslagsgivende, at regionen valgte selv at drive AMK- 
vagtcentralen. Efter Administrationens vurdering har Region Midtjyllands 
hjemtagelse af vagtcentralfunktionen således haft stor betydning for, at 
Responce A/S, som driver ambulancetjeneste for regionen i Horsens-området, 
ønskede at byde på opgaven. 

Ud over konkurrenceelementet har hjemtagelsen af AMK-vagtcentralen på en 
række punkter bidraget positivt til den præhospitale drift til gavn for borgerne: 

• Med hjemtagelsen afdriften af vagtcentralen har Region Midtjylland fået 
direkte styring af ressourceanvendelsen på det præhospitale område. 
Der er således ikke længere en ekstern part, som kontrollerer de 
præhospitale enheder. Dvs. den daglige drift optimeres alene med 
udgangspunkt i de mål, Region Midtjylland skal opnå og ikke med 
udgangspunkt i den flerhed af opgaver, som den eksterne leverandør 
tidligere skulle løse - dels for egen forretning og dels for regionen. 

• Der er således fuld kontrol over planlægningen og disponeringen af 
ambulancer, akutbiler, helikopter med mere. AMK-vagtcentralen har 
hermed givet mulighed for at optimere brugen af de tilgængelige 
ressourcer direkte efter regionens, herunder hospitalernes, ønsker. 
AMK-vagtcentralen er med andre ord en integreret del af 
hospitalsvæsenet i Region Midtjylland. Integrationen giver sig bl.a. 
udslag i, at Beredskabs-AMK i forbindelse med hjemtagelsen af 
vagtcentralfunktionen blev lagt sammen med denne, og idet der blev 
ansat sundhedsfagligt personale til visiteringen til de præhospitale 
ressourcer. 

• Vagtcentralen blev ved hjemtagelsen en integreret enhed i en samlet 
organisation på akutområdet. Det er blevet nemmere at forestå den 
overordnede og tværgående planlægning og koordination på området, 
eksempelvis mellem AMK-vagtcentralen og lægevagten. 

• Region Midtjylland har en forpligtigelse til at visitere og 
hastegradsvurdere opkald, der viderestilles fra politiets 112- 
alarmcentral. Samtidig rådgives og vejledes indringerne om førstehjælp 
af de sundhedsfaglige visitatorer, der modtager opkaldene. Såfremt 
Region Midtjylland skulle vælge ikke selv at drive AMK-vagtcentralen, vil 
regionen stadig skulle ansætte og lede sundhedsfagligt personale til at 
varetage rådgivnings-, visitations- og hastegradsvurderingsopgaverne. 
Hjemtagelsen har bidraget til, at tilknytningen af det sundhedsfaglige 
personale, der visiterer telefonopkald og rådgiver borgerne, er forløbet 
godt, herunder i et godt samarbejde med regionens hospitaler. 

• AMK-vagtcentralen giver direkte adgang til alle data om driften. Det 
giver mulighed for detaljerede driftsanalyser, forskningsbaserede 
undersøgelser samt mulighed for hurtig indsigt i enkeltsager. 

• Ved at have eget mandskab ansat er det muligt at sætte mandskabet til 
at udføre kvalitetssikringsopgaver og registreringer, alt efter driftens 
behov. De tekniske disponenter i Region Midtjyllands AMK-vagtcentral 
udfører desuden, som de eneste tekniske disponenter i landet, en 
backup- funktion for modtagelse af 112-opkald. Det sikrer en bedre og 
mere stabil betjening af de borgere, der får brug for at ringe 112. I 
andre regioner, hvor en privat leverandør stiller med de tekniske 
disponenter, er dette ikke muligt. Det har fra Rigspolitiets side været 
forudsat, at regionerne ville kunne besvare alle 112-opkald uden 
forsinkelse. Ud fra en stikprøve, som Rigspolitiet tog på basis af 14 
dages drift i august 2011, ligger Region Midtjylland med en højere 
svarprocent for 112-opkald end de øvrige regioner. Mens Region 
Midtjyllands svarprocent var 95,62, lå Region Syddanmark eksempelvis 
på 87,70. 

• Eget mandskab i vagtcentralfunktionen gør det endvidere enklere at 
sikre styringen af de variable aktivitetsafhængige udgifter for området, 
eksempelvis overtidsbetaling til ambulanceberedskaber. Dvs. her er ikke 
en sammenhæng mellem personale, der skal optimere driften og 
forsøge at undgå unødvendige ekstra udgifter ved overtid og lignende, 
og personale, der er kolleger til mandskabet, der skal udføre 
kørselsopgaverne. Der er altså ikke sammenfald mellem dem, der har til 
opgave at undgå unødvendig overtid, og det firma, der modtager 
betalingen for overtiden. 

• AMK-vagtcentralen vil i fremtiden via de nye muligheder inden for bl.a. 
telemedicin kunne give et detaljeret overblik over regionens 
præhospitale patienter og ressourcer. Dette vil kunne give grundlag for 
en endnu bedre styring af de præhospitale ressourcer og bidrage til i 
endnu højere grad at sikre regionens borgere den rette præhospitale 
behandling i rette tid. 

• Den store mængde af information og viden, der med hjemtagelsen af 
AMK-vagtcentralen er blevet tilgængelig for regionen, giver et grundlag 
for at kunne vurdere effekten af samt gennemføre en eventuel 
hjemtagelse af yderligere præhospitale opgaver. 

• Personalet på AMK-vagtcentralen kan løbende blive bedt om at løfte nye 
opgaver, der er en følge af nye ønsker i Regionsrådet eller beslutninger 
på landsplan. En ekstern leverandør ville kun have løst de opgaver, der 
var udbudt. Dvs. løsning af yderligere opgaver ville skulle bero på en 
forhandling, med heraf følgende nye udgifter. I den nuværende 
kontraktsperiode ville opgaver som disponering af akutlægehelikopteren 
samt 112-førstehjælper-ordninger være nye opgaver, der skulle have 
været forhandlet om. 

Sammenfattende vedrørende drift af AMK-vagtcentralen: 

Region Midtjylland har siden 1. december 2009 stået for driften af 
vagtcentralen. Der er i løbet af de to et halv år der er gået opnået gode 
erfaringer med denne organisering 

Som beskrevet ovenfor viser erfaringerne fra de første 2Vz års drift af AMK- 
vagtcentralen, at adskillige forhold taler for, at Region Midtjylland fortsat selv 
driver denne. De væsentligste erfaringer er følgende: 

• Effektiv drift: Hele personalet har en målrettet opgave for Region 
Midtjylland, og opgavetilrettelæggelsen kan afpasses efter situationen. 
Der er et samspil mellem det sundhedsfaglige personale og tekniske 
disponenter i forhold til det fælles mål - rette hjælp i rette tid til rette 
borger. I andre regioner, hvor opgaven er delt mellem regionen og en 
ekstern leverandør, har personalet forskellige mål for opgaveløsningen, 
hvilket vil betyde, at effektiviteten falder. 

• Fleksibel drift: AMK-vagtcentralens personales opgaver vil løbende 
kunne tilpasses ønsker fra det politiske niveau, dels i forhold til 
opgavetyper, men også i forhold til konkrete hensyn, der ønskes 
varetaget. Dvs. der er ikke en binding til en udbudt opgave. 

• Økonomisk effektivitet: Styring af variable udgifter foretages af Region 
Midtjylland, som er den part, der skal betale udgiften, og ikke den part, 
der skal modtage betaling. 

• Fuld information: Alle driftsmæssige informationer ejes af regionen, 
ligesom regionen har eget specialiseret personale, der efter behov kan 
assistere ved udførelse af analyser af driften. 

• Konkurrence: Det er en helt afgørende forudsætning for kommende 
leverandørers ønske om at byde på præhospitale opgaver, herunder 
helikopterdrift mv„ at den tekniske disponering og adgang til tekniske 
driftsdata alene tilfalder regionen og ikke en konkurrent. 

Det er på baggrund af ovenstående vurderingen, at det er mest 
hensigtsmæssigt, at Region Midtjylland fortsat selv driver AMK-vagtcentralen. 

3.3 Ambulanceberedskabet 

Jf. Akutplanen skal ambulanceberedskabet udgøre grundstammen i regionens 
præhospitale indsats. 

3.3.1 Kapacitet 

64 ambulanceberedskaber, heraf 47 døgnbemandede, 16 dagberedskaber, 1 
babyambulance. 

Der er 29 beredskaber til liggende sygetransport. 24 hverdagsberedskaber og 5 
weekend- og helligdagsberedskaber. De giver 227 rådighedstimer på hverdage 
og 40 rådighedstimer i weekender og på helligdage. 

36 ambulancestationer. 

I ovenstående er inkluderet et ekstra beredskab i Struer. Regionsrådet vedtog 
budget 2012, at der skal ansøges om midler fra akutpuljen til forbedring af 
ambulanceberedskabet i yderområderne, herunder til en forlængelse af det 
ekstra beredskab med paramediciner, der midlertidigt er etableret i Struer 
(udløber august 2013). Puljen er endnu ikke udmøntet af Ministeriet for 
Sundhed og Forebyggelse. 

3.3.2. Dimensionering 

Dimensioneringen med ambulancer i regionen har grundlæggende to opgaver: 

1) Varetagelse af kørsler 

2) Beredskabsdækning 

Ad 1: I forbindelse med dimensioneringen af ambulanceberedskabet i 
delområderne er der oprindeligt gjort antagelser i forhold til udnyttelsen af de 
enkelte beredskaber. Man kunne også sige forventninger til den tid, 
beredskabet bruger på opgaver, ud af den samlede disponible tid for 
beredskabet. 

Ad 2: En hensigtsmæssig dimensionering kræver imidlertid ikke kun en effektiv 
udnyttelse af beredskaberne. Der er især i tyndt befolkede områder med større 
afstande behov for at placere beredskaber, selv om udnyttelsesgraden er 
relativt mindre end andre steder. Det er nødvendigt, for at responstiderne i 
området ikke skal være relativt for lange. 


3.3.3 Servicemål og responstider 

Ved responstid forstås den tid, der går, fra den tekniske disponent på regionens 
AMK-vagtcentral modtager opgaven fra den sundhedsfaglige visitator og indtil 
ambulancen er fremme på et skadested, hos en akut syg patient eller hos en 
fødende. 


Servicemål og -opfyldelse i minutter* 




Mål 

01.01.10 - 31.12.10 

01.01.11 - 31.12.11 

A 

75 

% 

er 

< 

10 

10,1 

10,1 


92 

% 

er 

< 

15 

14,7 

14,3 


98 

% 

er 

< 

20 

19,1 

18,4 

B 

60 

% 

er 

< 

15 

14,0 

13,6 


75 

% 

er 

< 

20 

18,0 

17,2 


* Servicemål er gældende for regionen som helhed 


En sammenligning af responstidsopgørelsen med data fra 2010 viser, at der er 
sket en forbedring af responstiden (A75) ift. en række kommuner. Dette gælder 
Favrskov (fra 13,3 til 12,6), Fledensted (fra 13,5 til 12,7), Ikast-Brande (fra 
10,6 til 10,2), Lemvig (fra 13,6 til 12,1), Norddjurs (fra 11,2 til 10,7), Odder 
(fra 11,1 til 9,8), Ringkøbing-Skjern (fra 13,3 til 12,5), Samsø (fra 10,0 til 9,5), 
Silkeborg (fra 9,9 til 9,7), Skanderborg (fra 12,2 til 11,6), Skive (fra 12,0 til 
10,8) og Struer kommuner (fra 11,7 til 10,8). Tilsvarende er der som forventet 
sket en mindre forringelse i responstiden bl.a. i en række byområder, herunder i 
Fleming, Flolstebro, Florsens, Randers, Viborg og Århus kommuner. 

Responstiden (A75) i Syddjurs er uændret. Der er således sket en udjævning i 
responstiden på regionsniveau. 


Typisk er responstiderne korte i tættere bebyggede områder, mens 
responstiderne er længere i tyndt befolkede områder, hvilket bl.a. skyldes 
balancen mellem stor udnyttelsesgrad og dækningsgraden for 
ambulanceberedskaberne. 

En større udjævning af responstiderne fordrer udvidelse af antallet af 
beredskaber. En mindre udjævning vil eventuelt også kunne ske ved en 
omplacering af de nuværende beredskaber. 

Det er dog vigtigt at understrege, at det ikke kan anbefales, at gennemføre 
ændringer under de nuværende kontraktvilkår, eller før end alle relevante 
responstider kan registreres ved samme hændelsesforløb, samt der er opnået 
bedre simuleringsmuligheder med henblik på at opnå en optimal dimensionering 
med og placering af beredskaber. 

Såfremt man ønsker at foretage en flytning (fra- og tilkøb), er det vigtigt at 
kunne kortlægge de afledte konsekvenser for responstiden, såvel i området, 
hvor der frakøbes et beredskab, som i området hvor der tilkøbes et beredskab, 
men også virkningen på responstiden generelt. Dette kan kompliceres, bl.a. 
hvis der frakøbes en type beredskab og tilkøbes en anden type beredskab. Her 
ud over er det forbundet med større udgifter at ændre vilkårene under 
kontrakterne i kontrakperioden. 

Det nationale Akutudvalg har drøftet en maksimal responstid for A-kørslerne på 
15 minutter. Region Syddanmark har foretaget en beregning, der viser, at 
udgiften ved opfyldelse heraf til ambulanceberedskabet vil skulle ca. fordobles i 
forhold til i dag. For Region Midtjyllands vedkommende er udgiftsest i matet på et 
trecifret millionbeløb årligt. 

Kortlægningen af konsekvenserne for responstiden sker ved hjælp af et 
elektronisk simuleringsprogram (Siren Predict). Erfaringsmæssigt skal der tages 
betydelige forbehold i forhold til programmets evne til at forudsige detaljerede 
konsekvenser ved ændringer. Med den nye SINE kontrolrumsløsning fra ultimo 
2012 vil der blive langt bedre muligheder for at kunne foretage simuleringer. 

Det vil dog kræve udvikling af programmer, som der ikke på nuværende 
tidspunkt er afsat ressourcer til. 

Som det er i dag opgøres responstider alene ud fra, hvornår første ambulance 
er fremme (uanset øvrige præhospital indsats). Der er ikke for nuværende 
mulighed for at lave forløbsanalyse i relation til de forskellige præhospitale 
ordningers responstid for samme tilfælde (der er ikke fælles såkaldt hændelses- 
ID). Der bør derfor stræbes mod at kunne indhente og integrere data for 
ordningernes responstider, således at det bliver muligt at oplyse, hvor hurtigt 
(professionel) hjælp er nået frem. 

3.3.4 Fleksibilitet 

Med henvisning til Evalueringsrapporten fra januar 2011, vil der frem mod 
næste udbudsrunde kunne ses nærmere på mulighederne for at opnå en større 
fleksibilitet i ambulanceberedskabet. Følgende temaer bør indgå: 

> Udnyttelses og dækningsgrad 

> Smidiggørelse af beredskabstyper eksempelvis 
lavaktivitetsberedskaberne 

> Dimensioneringen med beredskabstyper og deres placering 

> Større indbygget fleksibilitet i kommende kontakter i forhold til 
mulighederne for at til-/frakøbe beredskaber i kontraktens løbetid 

> Nye typer beredskaber, eksempelvis "hvilende transporter" (i taxaer) 
som alternativ til ambulance- eller sygetransport. 

> Krav til tele- og videokommunikationsudstyr. 


3.3.5 Opgaver 

Fordeling af opgaver efter opgavekategorier 2010 og 2011 




2010 

2011 

4. kv. 2011 


Forudsat 

fordeling 

01.01.10 - 

31.12.10 

01.01.11 - 

31.12.11 

01.10.11 - 

31.12.11 

A 

20 % 

29 % 

24 % 

22 % 

B 

20 % 

15 % 

19 % 

19 % 

C 

30 % 

19 % 

16 % 

17 % 

D 

30 % 

33 % 

31 % 

30 % 

E 

- 

2 % 

6 % 

8 % 

1 kke-angivet 

- 

1 % 

0 % 

0 % 

Teknisk kørsel 

- 

2 % 

4 % 

4 % 

1 alt 

100 % 

100 % 

100 % 

100 % 

Fra maj 2011 overtog regionerne modtagelsen afalle 112-opkald vedr. akut 
sygdom og tilskadekomst på AMK-vagtcentralerne. Det vil sige, at Præhospitalet 
fra dette tidspunkt overtog ansvaret for alle patienter helt fra 112-opkaldet og 
frem til overdragelsen til hospitalet eller afslutningen af behandlingen på 
skadestedet. Fordelingen af opgaver/ kørsler, som ses i tabellen ovenfor er 
direkte influeret af, at Region Midtjylland overgik til sundhedsfaglig visitation af 
alle borgerhenvendelser fra 1-1-2 primo maj 2011 på AMK-vagtcentralen. 

Udviklingen i A-kørsler: 

Indførelsen af sundhedsfaglig visitation af 112-opkald primo maj 2011 har 
medført et fald i andelen af A-kørsler ift. 2010. Det vil sige færre borgere 
vurderes at have behov for hurtig livreddende indsats. 

Udviklingen i B-kørsler: 

Der er fra 2010 til 2011 sket en stigning i andelen af B-kørsler. Dette skyldes 
blandt andet, at en del af de kørsler, der tidligere er blevet kørt som A, efter 
ndførelsen af sundhedsfaglig visitation af 112-opkald viser sig at være 
hastende, men ikke livstruende (B-kørsler). 

Udviklingen i C-kørsler: 

Andelen af C-kørsler er faldet siden 2010. Præhospitalet har ikke fuldt kunnet 
kortlægge årsagen til dette fald. Årsagen kan ligge flere steder, 
hospitalspersonalet kan opleve, at en ventetid på 90 minutter (som er 
servicemålet på C-kørsler) er for længe set i forhold til den øvrige aktivitet på 
stedet, og det samme gælder praktiserende læger og vagtlæger, der vurderer, 
at de har behov for, at patienter hentes hurtigere. 

Derfor er Præhospitalet ultimo 2011 begyndt at bruge sundhedsfaglige 
visitatorer til at indgå i dialogen med det bestillende sundhedspersonale 
omkring en del af de henvendelser, der modtages i dagtiden mhp. at sikre, at 
der sendes det rette respons til patienterne. 


3.3.6 Hjemtagelse af præhospitale opgaver 

For så vidt angår overvejelser omkring mulighederne for hjemtagelse af 
præhospitale opgaver, så er den grundlæggende forudsætning for hjemtagelse, 
at regionen kan udføre den hjemtagne opgave mindst lige så billigt som de 
private leverandører. Der er her ud over en række andre forudsætninger 
vedrørende fysiske rammer, teknisk drift, rekruttering af personale, 
overenskomster m.v., som skal være opfyldt. 

Der er fordele og ulemper ved hjemtagelse, og disse skal opvejes mod 
hinanden. Der vil skulle udarbejdes helt konkrete beregninger for at komme en 
egentlig vurdering nærmere. Lønudgifternes store andel af den præhospitale 
økonomi betyder, at en forudsætning for at lave disse beregninger er, at 
Danske Regioner har indgået overenskomst for det præhospitale område, 
herunder ambulancedrift og liggende sygetransport. Det skal endvidere 
undersøges, om virksomhedsoverdragelsesloven vil blive sat i kraft ved en 
regional hjemtagelse af præhospitale opgaver. 

Der er taget hul på de indledende overvejelser i forhold til den fremtidige 
varetagelse af de præhospitale opgaver. Det er imidlertid en langvarig proces, 
der ikke kan forventes afklaret inden for tidsrammen for den igangværende 
evaluering (ved udgangen af 1. kvartal 2012). 

3.3.7 Udbud af ambulancetjenesten 

De nuværende aftaler om ambulancekørsel mellem Region Midtjylland og de 
respektive private leverandører udløber den 30. november 2013. Det samme er 
tilfældet for kontrakterne vedrørende liggende sygetransport. Undtaget for 
ovenstående er dog aftalen med Samsø Redningskorps ApS vedrørende Samsø. 
Denne aftale udløber den 30. november 2015. 

Der er i aftalerne mulighed for en forlængelse af kontrakterne med op til to 
gange tolv måneder. En forlængelse skal ske med minimum tolv måneders 
varsel. Denne mulighed for forlængelse er nødvendig at gøre brug af, fordi det 
ikke er muligt at nå det til 2013. Det skyldes, at den nærværende 
afrapportering vedrørende status for det præhospitale område, samt de første 
erfaringer med Favrskov-ordningen, har været afventet. 

Der er samtidig flere fordele ved en forlængelse af de nuværende kontrakter for 
ambulancetjenesten og liggende sygetransport: 

• Konkurrencesituationen: Af hensyn til at få eventuelle nye firmaer til at 
deltage i udbuddene er det afgørende, at det nye firma har minimum et 
år fra en eventuel tildeling af kontrakt og til kontraktens start. Da 
gennemførslen af et udbud samtidig tager op mod et år, vil det 
intensive forberedelsesarbejde vedrørende de kommende udbud 
hensigtsmæssigt skulle indledes to år før kontraktstart. 

• Økonomiske forhold: De nuværende kontrakter giver en stabil og 
forholdsvis begrænset udgiftsstigning, idet denne er baseret på indeks 
fra Danmarks Statistik. På baggrund af de danske overenskomstforhold, 
som gør det vanskeligt for nye entreprenører på området, er det 
usikkert, hvordan prisudviklingen vil være ved et nyt udbud. Selv en 
god konkurrencesituation vil ikke påvirke det faktum, at de nuværende 
kontrakter er beregnet på grund af den viden, man havde i 2008, og 
kørselsmønstrene vil fra 2008 til 2013 have ændret sig meget. Det vil i 
sig selv kunne påvirke udgiftsniveauet. 

• Øvrige regioners forhold: Vedrørende de øvrige regioner gælder det, at 
de planlægger kontraktudløbet af deres kontrakter til at falde i perioden 

2014-2016. Ved at afvente dette vil Region Midtjylland kunne drage 
fordel af eksempelvis at kunne samordne udbudsbetingelserne med de 
øvrige regioner samt gøre brug af de erfaringer, der i øvrigt gøres og er 
gjort. 

• Udskiftning af nuværende kontrolrum: I perioden 2012-2013 

gennemføres en udskiftning af AMK-vagtcentralens kontrolrumsløsning. 
Det nye kontrolrum skal være i stabil drift, før det vil være 
hensigtsmæssigt at gennemføre omlægninger af de nuværende 
kontrakter for ambulancedrift og liggende sygetransport, herunder evt. 
udskiftninger af leverandører i enkelte områder. 

3.3.8 Paramedicinerbemanding af ambulancer i Region Midtjylland 

Af "Aftale om budget 2012 for Region Midtjylland" fremgår det, at: 

"Ved kommende udbud undersøges mulighederne for omkostningseffektivt at 
bemande ambulanceberedskaberne med paramedicinere". 

Alle ambulancer i Danmark, herunder ambulancerne i Region Midtjylland, er 
bemandet med to reddere, hvoraf mindst én er ambulancebehandler, men den 
anden skal være uddannet til mindst ambulanceassistent. 

Ambulancekontrakten åbner dog mulighed for, at der vil kunne indgås aftale om 
bemanding med paramedicinere til gengæld for, at der ydes en merbetaling til 
ambulanceleverandøren. 

Etablering af fast paramedicinerbemanding vil forudsætte videreuddannelse af 
ambulancebehandlere samt evt. flytning af allerede uddannede paramedicinere, 
og derfor må ambulanceleverandørerne gives et vist varsel (forventeligt 6-9 
måneder), før en ændring af en bemanding kan effektueres. 

Effekten af paramedicinerbemandede ambulancer: 

Paramedicinerbemandede ambulancer vil ikke have en effekt på responstiden, 
men medvirker til, at mere avancerede behandlinger kan igangsættes hurtigere 
i patientforløbet. Paramedicinere kan på lægelig delegation bl.a. give 
smertestillende medicin, modgift ved overdosis samt kvalmestillende og 
vanddrivende medicin. 

Omkostninger ved oprettelse af paramedicinerbemandede ambulancer: 

Samlet set vurderes driftsudgiften til paramedicinerbemanding af en ambulance 
at betyde en forøgelse i den almindelige driftsudgift for et ambulanceberedskab 
(lavaktivitet) på ca. 750.000 kroner. 

Placering af paramedicinerbemandede ambulancer: 

Det vurderes, at paramedicinerbemanding vil kunne have størst gavnlig effekt 
for den præhospitale indsats i Region Midtjylland ved at blive anvendt på et 
ambulanceberedskab (lavaktivitet) på følgende stationer (i prioriteret 
rækkefølge): 

1) Ebeltoft 

2) Rønde 

3) Brande 

4) Kjellerup 

5) Hammel 

6) Durup 

Hvis der på sigt ændres på strukturen med akutbiler i Midt- og Vestjylland, vil 
det i den forbindelse være naturligt at vurdere, om der skal udmøntes en model 
med udvidet paramedicinerbemanding af ambulancerne i området. 

3.3.9 Telemedicin 

Region Midtjylland har et telemedicinsk beredskab på hjerteområdet. 
Udgangspunktet for det telemedicinske beredskab er at sikre: 

• Så tidlig diagnostik af stor blodprop i hjertet som muligt. 

• Hurtigst muligt forløb fra patienten er diagnosticeret til behandlingen 
indledes. 

Anvendelsen af telemedicin til præhospital diagnostik og visitation på 
hjerteområdet indebærer, at ambulancebehandlere via telemedicinsk udstyr kan 
sende hjertekardiogrammer (EKG) direkte fra ambulancen til hospitalet. 

Samtidig kan der etableres telekontakt mellem lægen på hospitalet og 
henholdsvis patient og ambulancemandskabet. Lægen kan på baggrund af 
vurdering af EKGet eventuelt suppleret med samtale med patienten om 
symptomforløb mv. foretage fjerndiagnostik af patienten og træffe beslutning 
om, hvortil patienten skal visiteres. 

Region Midtjylland har siden 1999 anvendt telemedicin på hjerteområdet, 
særligt til identificering af patienter med stor blodprop i hjertet. Der varetages 
telemedicinsk diagnostik og visitation af hjertepatienter på følgende hospitaler: 

• Aarhus Universitetshospital 

• Regionshospitalet Herning 

• Regionshospitalet Horsens 

• Regionshospitalet Viborg 

Det er vurderet at være en fordel, hvis alle akuthospitaler indgår i det 

telemedicinske beredskab, og inddragelsen af Regionshospitalet i Randers 
overvejes for tiden. 

Det vurderes, at der aktuelt gennemføres ca. 11.500 transmissioner årligt i 
Region Midtjylland fordelt med ca. 5.500 til Aarhus Universitetshospital, 2.200 
til Regionshospitalet Herning, 2.000 til Regionshospitalet Horsens og 2.300 til 
Regionshospitalet Viborg. Med telemedicin diagnosticeres knap 600 patienter 
med stor blodprop, som kommer direkte til ballonbehandling. 

En arbejdsgruppe har i løbet af 2011 lavet en udredning af det telemedicinske 
beredskab på hjerteområdet, som har resulteret i en række anbefalinger til den 
fremtidige organisering af området. Der pågår i øjeblikket en proces med 
henblik på implementering af gruppens anbefalinger. 

Kernen i anbefalingerne er at få etableret et regionalt dækkende og ensartet 
telemedicinsk beredskab på hjerteområdet. Anbefalingerne inkluderer blandt 
andet en snarlig etablering af en regional EKG-database, så alle EKGer fremover 
vil kunne tilgås fra alle hospitaler, Præhospitalet og almen praksis. Herudover er 
der en anbefaling om, at ambulancen i tilfælde, hvor der ikke allerede er bestilt 
akutlægebil/akutlægehelikopter, skal rekvirere dette i rendezvous-kørsel ved 
alle akutte patienter med mistanke om stor blodprop i hjertet. Herved undgås 
det, at ambulancen skal forbi det nærmeste akuthospital med henblik på 
transportledsagelse. 

I fremtiden vil den elektroniske præhospitale patientjournal sammen med 
videooptagelser fra ambulancepersonalet (på sigt fra borgerne, der ringer 112) 
støtte en udvikling med en langt mere omfattende telemedicinsk indsats via 
AMK-vagtcentralerne - lige fra patienten ringer 112, og til patienten er fremme 
på hospitalet - eller færdigbehandles på stedet. I det præhospitale 
telemedicinske fremtidsscenarie vil AMK-vagtcentralernes læger og de 
præhospitale læger i akutlægebiler rådgive ambulancepersonalet online i en 

bred vifte af kliniske situationer. De præhospitale læger og AMK-lægerne er 
fortrolige med ambulancebehandlernes kompetencer og kender de rammer, 
som de arbejder inden for. Samtidig vil hospitalernes akutafdelinger og 
specialafdelinger få mulighed for at se data og videooptagelser fra patienter i de 
ambulancer, der er på vej, og de kan dermed forberede modtagelse, planlægge 
undersøgelse og modtageteam til patienten. 

3.3.10 Tele- og videokommunikationsprojekt 

Region Midtjylland arbejder generelt på at styrke udviklingen og brugen af 
telemedicinske løsninger, herunder en præhospital patient-journal i den 
præhospitale indsats. Region Midtjylland afventer udbud afen landsdækkende 
præhospital patient-journal. 

Yderligere er der konkret igangsat et projekt delvist finansieret af midler fra 
akutpuljer vedrørende Hedensted/ Horsens-området, omfattende 3 ambulancer 
med tele- og videokommunikation med akutmodtagelsen i Horsens samt AMK- 
vagtcentralen. Der er tale om udvidet brug af tele- og videokommunikation 
mellem ambulance, akutlægebil og akutmodtagelse henholdsvis sundhedsfaglig 
visitator på AMK. Systemet skal give akutmodtagelsen vigtige præhospitale 
informationer for at forbedre modtagelse af patienten og om muligt styrke 
behandlingsmulighederne undervejs. Herunder ikke mindst i områder med 
relativt lang afstand til nærmeste akutmodtagelse. 

Det er et led i projektbeskrivelsen, at udbrede positive, indhøstede erfaringer 
fra projektet til andre områder i regionen med relativt lang afstand til nærmeste 
akutmodtagelse. 

Projektet løber frem til primo 2014, hvor der vil foreligge en evaluering af 
projektet. 

Anbefalinger vedrørende ambulanceberedskabet: 

> Af hensyn til at sikre de bedst mulige vilkår for et udbud anbefales det 
her, at de nuværende kontrakter for liggende sygetransport og 
ambulancetjenesten, undtaget kontrakten vedrørende Samsø, forlænges 
med foreløbigt 12 måneder, dvs. til at have udløb den 30. november 
2014. Hvis dette skal effektueres, skal de præhospitale leverandører 
formelt varsles senest november 2012. 

> Det anbefales, at der ikke ændres på servicemålene under de 
nuværende kontraktvilkår, og før end alle relevante responstider kan 
registreres ved samme hændelsesforløb. 

> Vedrørende det ekstra, puljefinansierede ambulanceberedskab med 
paramediciner i Struer med udløb i august 2013 anbefales det, at 
overvejelser om permanentgørelse indgår i drøftelserne om budget 
2013. 

> I henhold til "Aftale om budget 2012 for Region Midtjylland" skal der 
ved kommende udbud undersøges mulighederne for 
omkostningseffektivt at bemande ambulanceberedskaberne med 
paramedicinere. Det anbefales, at dette sker i prioriteret rækkefølge 
startende med Ebeltoft/Rønde. 

> Når erfaringerne fra evalueringen i 2014 af tele- og 
videokommunikationsprojektet foreligger, anbefales det, at der træffes 
beslutning om udbredelse til andre områder i regionen med relativt lang 
afstand til nærmeste akutmodtagelse. 

3.4 Akutlægebiler og akutbiler 


3.4.1 Kapacitet 

Der er 9 døgndækkende akutlægebiler bemandet med læge og i de fleste 
tilfælde en lægeassistent. Bemandingen på de 2 døgndækkende akutlægebiler i 
Holstebro og Herning er dog integreret i den kliniske afdelings vagt og rykker 
kun ud i det omfang de kan frigøres fra deres arbejde dér, og de fører selv 
bilen. 

Formålet med akutlægebilerne er at nedbringe den tid, der går, inden de 
alvorligt syge patienter tilses af en speciallæge. 

Regionsrådet har i forbindelse med budget 2012 afsat 15,7 mio. kr. til udvidelse 
af de nuværende dagdækkende akutlægebiler i Horsens og Randers til 
døgndækkende ordninger. De to døgndækkende akutlægebiler bemandes med 
anæstesilæge og lægeassistent. 

Med virkning fra 1. marts og 1. april 2012 udvides akutlægebilerne i 
henholdsvis Horsens og Randers til døgndækkende drift. 


A: Oversigt over akutlægebiler 



Driftstid 

Lemvig 

Døgndækkende 

Holstebro 

Døgndækkende* 

Herninq 

Døgndækkende* 

Viborg 

Døgndækkende 

Silkeborg 

Døgndækkende 

Horsens** 

Døgndækkende 

Århus 

Døgndækkende 

Randers** 

Døgndækkende 

Djursland 

Døgndækkende 


* Akutlægebilerne i Herning og Holstebro bemandes ikke som de øvrige akutlægebiler med både en 
anæstesilæge og en lægeassistent, men alene med en anæstesilæge, der selv fører bilen. Lægerne der 
bemander disse biler, varetager samtidig deres arbejde på regionshospitalerne, og kan kun kaldes ud med 
akutlægebilen, såfremt deres arbejde på hospitalet tillader det. I de tilfælde, hvor lægerne i Herning og 
Holstebro ikke har mulighed for at rykke ud, kaldes en af regionens øvrige akutlægebiler. 
**Døgndækkende fra 2. kvartal 2012. 


B: Oversigt over akutbiler 



Driftstid 

Holstebro 

Døgndækkende 

Herning 

Døgndækkende 

Ringkøbing 

Døgndækkende 

Tarm 

Døgndækkende 

Skive* 

Døgndækkende 


* Akutbilen i Skive er i dagtiden bemandet med en anæstesisygeplejerske og en paramediciner. Udenfor dagtid 
på hverdage og i weekender samt på helligdage er bilen alene bemandet med en paramediciner. De øvrige biler 
er døgnet rundt bemandet med anæstesisygeplejerske og ambulancebehandler. 

Der er 5 døgndækkende akutbiler bemandet med anæstesisygeplejerske og 
ambulancebehandler eller med anæstesisygeplejerske og paramediciner. Bilen i 
Skive er bemandet med paramediciner uden for dagtid på hverdage. 

3.4.2 Vedrørende akutlægebiier og akutbiler i Vest 

På Regionsrådets møde den 21. marts 2012 blev det besluttet, at der skal 
udarbejdes et forslag til at udbygge akutlægebilen i Herning til en fuldt 
tilgængelig døgndækkende lægebilordning til erstatning for den eksisterende 
lægebilordning i Herning og erstatning for den sygeplejerskebetjente akutbil i 
Herning. 

Der fremlægges således på andet dagsordenspunkt sideløbende med denne 
status-afrapportering sagsfremstilling med et sådant forslag. Der henvises 
dertil. 


3.4.3 Placering af akutlægebilen på Djursland 

Akutlægebilen på Djursland har sit udgangspunkt i en beslutning fra 2002 
truffet i det tidligere Århus Amtsråd. Fra starten var bilen placeret i Grenaa i 
dagtiden og i Kolind aften og nat. 

I 2005 blev der udarbejdet en evalueringsrapport om akutlægebilen på 
Djursland, hvor blandt andet bilens placering blev vurderet. Vurdering i 
evalueringsrapporten går på en mere central placering af bilen, men en endelig 
placering i højere grad afhænger af en prioritering af: 

• Lighedsaspektet, dvs. alle borgerne skal stilles lige. Postdistrikterne skal 
dermed ikke vægtes i forhold til befolkningsgrundlaget 

• Antalsaspektet, dvs. flest mulige borgere skal kunne nås inden for et 
vist tidsinterval. Dvs. postdistrikterne vægtes i forhold til 
befolkningsgrundlaget. 

Vægtes antalsaspektet højest fastholdes placeringen i Grenaa, da flere borgere 
får en hurtig responstid, end det er tilfældet hvis lighedsaspektet prioriteres 
højest. 

Lighedsaspektet vil give alle borgere på Djursland "lige lang” reponstid, hvilket 
betyder, at borgerne i Grenaa - hvor befolkningstætheden er størst - vil få en 
længere reponstid end det er tilfældet i dag, og borgerne i den sydlige og 
vestlige del af Djursland vil få en kortere responstid end det er tilfældet i dag. 

Med vedtagelsen af "Akutplan for Region Midtjylland" fra 2007 ændredes dette, 
således at akutlægebilen fra maj 2008 blev placeres i Grenaa hele døgnet. Dette 
skete, for at lægebemandingen på bilen kunne understøtte natbemandingen på 
Regionshospitalet i Grenaa, hvor Akutplanen medførte en lukning af 
skadeklinikken i tidsrummet mellem kl. 22.00 og kl. 8.00. 

I 2011 blev "Omstilling til fremtidens Sundhedsvæsen i Region Midtjylland" 
vedtaget. Gennemførelsen heraf har bl.a. betydet, at der fra oktober 2011 ikke 
længere er sengepladser på Regionshospitalet i Grenaa, hvilket igen betyder, at 
der ikke længere er behov for lægeligt back up på hospitalet om natten. 

I 2009 afgav "Det Midlertidige Udvalg vedrørende implementering af 
Sundhedsberedskab- og præhospitalsplan" en betænkning, hvori det anbefales, 
at akutlægebilen flyttes til en mere central placering, hvis sengene på 
Regionshospitalet i Grenaa kan opretholdes. 

I 2010 fremsendte Region Midtjylland sammen med Norddjurs Kommune en 
ansøgning til "Puljen til etablering af lægehuse og sundheds- og akuthuse i 
udkantsområder tilpasset lokale forhold". Ansøgningen afstedkom et tilsagn om 
15 mio. kr. fra den statslige pulje. 

I ansøgningen gives der en status for akutberedskabet i området, og heri 
anføres det, at der er en akutlægebil, som udgår fra 

Sundhedshuset/akutklinikken. Det er Administrationens opfattelse, at det ikke 
er en absolut forudsætning for tilsagnet om projektmidler, at akutlægebilen 
også fremover skal være placeret i Grenaa - der er tale om en status. 

29 % af akutlægebilens opgaver i 2011 var indenfor postnummer Grenaa 
(8500), mens 17 procent var indenfor postnummer Ebeltoft (8400). Ca. 60 % af 
opgaverne er udenfor dagtiden. For yderligere oplysninger om akutlægebilens 
aktivitet henvises til Bilag 7. 

Der er med gennemførslen af Omstillingsplanen åbnet sig en mulighed for at 
ændre placeringen af akutlægebilen på Djursland. Men der er for nuværende 
ikke noget som nødvendiggør en flytning af akutlægebilen. Der kan 
argumenteres for begge dele jf. ligheds- og antalsaspektet. 

Der foreligger tilkendegivelser omkring placeringen af akutlægebilen på 
Djursland fra Norddjurs Kommune og fra Syddjurs Kommune. Disse vedlægges 
som Bilag 5 og Bilag 6. 

Anbefalinger vedrørende akutlægebiler og akutbiler (idet der også 
henvises til anden sag på dagsordenen vedrørende akutlægebiler og akutbiler i 
Vest) : 

> Det anbefales, at akutlægebilen på Djursland indtil videre fortsat 
baseres i Grenaa. 

3.5. Forsøgsordning med akutlægehelikopter i Region 
Midtjylland og Region Nordjylland 

Forsøgsordningen med akutlægehelikopter i Region Midtjylland og Region 
Nordjylland har været i gang siden d. 1. juni 2011 for en 13 måneders periode. 

Ministeriet for Sundhed og Forebyggelse er ansøgt om en forlængelse af 
ordningen for yderligere et år, således at den samlede forsøgsordning udløber 
pr. 1. juni 2013. I medfør af finanslovsaftalen er der afsat midler til forlængelse 
af både den jyske og den sjællandske akutlægehelikopterordning indtil juni 
2013 hhv. 50 mio. kr. i 2012 og 22 mio. kr. i 2013. 

Akutlægehelikopteren i Region Midtjylland og Region Nordjylland flyver som den 
første af sin slags døgnet rundt, og indgår som sådan i det præhospitale 
beredskab i Region Midtjylland og Region Nordjylland. Én af hovedopgaverne for 
akutlægehelikopteren er at bidrage til adgangen til højt specialiseret præhospital 
hjælp og hurtig transport til relevant behandling ved alvorlig sygdom eller 
tilskadekomst. Akutlægehelikopteren er bemandet med hhv. pilot, et 
besætningsmedlem og en speciallæge i anæstesi. 

Akutlægehelikopterens primære operationsområde er naturligvis Region 
Midtjylland og Region Nordjylland, men der udføres opgaver i øvrige områder i 
Danmark efter behov. Konkret er der indgået aftale med Region Syddanmark 
om et samarbejde i en række særlige situationer langs Vestkysten og ved større 
ulykker. 

Siden driftsstarten og frem til medio marts 2012 har akutlægehelikopteren 
opstartet 672 flyvninger med patienter, hvoraf de 571 var opgaver vedrørende 
akutte patienter og de 101 var patientoverflytninger. 

Opgørelser af den geografiske fordeling af aktiviteten for den første del af 
forsøgsperioden viser, at akutlægehelikopteren, som det var målsætningen, har 
bidraget til en styrkelse af det præhospitale beredskab i Nordvestjylland. 

Akutlægehelikopteren er som nævnt udstyret til at flyve og lande i døgnets 
mørke timer. Reglerne for landing i mørke betyder, at der i øjeblikket alene kan 
landes på landingspladser, som er godkendte, hvilket er i modsætning til 
landing i de lyse timer, som kan ske helt tæt på sygdomssted/skadessted. Som 
følge heraf, har Region Midtjylland etableret en række rendez-vous pladser i 
regionen ligesom der benyttes allerede etablerede lufthavne/flyvepladser 
benyttes til formålet. 

Forsøgsordningen i Region Midtjylland og Region Nordjylland skal sammen med 
forsøgsordningen med akutlægehelikopter på Sjælland bidrage til at indhente 
erfaring med akutlægehelikoptere som en del af det præhospitale beredskab i 
Danmark, og på den baggrund indgå i grundlaget for en beslutning om en 
eventuel national helikopterordning. Dansk Sundhedsinstitut (DSI) forestår 
evalueringen af disse erfaringer, som forventes at foreligge i april 2012. 

For oversigt over den geografiske placering af helikopterens patienter, se bilag 
1 nedenfor. 

3.6. Ø-beredskabet - den præhospital indsats på øerne 

På regionens beboede øer gør særlige vilkår og forhold sig gældende i forhold til 
indsatsen for at hjælpe kritisk syge eller tilskadekomne. Det gælder Samsø, 
Tunø, Anholt, Endelave, Fur, Venø og Fljarnø. 

Alle steder kan der opstå situationer, hvor den lokale indsats ikke er 
tilstrækkelig. Fler er det muligt at transportere patienten til fastlandet ved hjælp 
af enten båd eller Forsvarets redningshelikoptere. I visse situationer indgår 
akutlægehelikopteren i betjeningen af øerne. I henhold til tilsagn om statslige 
puljemidler tilbydes der i 2012 og 2013 mulighed for øerne om oprettelse af 
frivillige 112-førstehjælperkorps. 

• På Samsø varetages den lægelige præhospitale indsats af øens 
praktiserende læger, som på skift varetager funktionen som 
udrykningslæge. Samsø Redningskorps har station i Tranebjerg og råder 
over 4 ambulancer. Jf. aftale mellem Region Midtjylland og Samsø 
Kommune er der et Syge- og sundhedshus på Samsø med otte 
kortidspladser, heraf 4 kommunale (plejehjemspladser) og 4 regionale 
observations- og ventepladser (vente på overførsel til fastlandet). 

• På Tunø blev den præhospitale indsats indtil foråret 2011 delvist 
varetaget af en sygeplejerske ansat af Odder Kommune. Der foregår 
drøftelser om funktionen mellem Odder Kommune og Region 
Midtjylland. Ved behov for lægelig assistance kan udrykningslægen på 
Samsø rekvireres. Patienttransport på øen foregår i en ambulance, som 
køres af lokal ø-boer og efterses af Samsø Redningskorps. 

• På Anholt er der indgået aftale med Farvandsvæsenet om 
patienttransport. Den lægelige præhospitale indsats varetages af øens 
praktiserende læge, som ligeledes rekvirerer patienttransporten. 

• På Endelave varetages den lægelige præhospitale indsats af en 
praktiserende læge. Patienttransport på øen foregår i en ambulance og 
varetages af et lille lokalt vagthold. 

• Fur, Venø og Hjarnø ligger relativt tæt på fastlandet, og her kan der 
hurtigt rekvireres færgetransport til ambulancen. På Venø er der 
desuden indgået aftale med en sygeplejerske om sygeplejefaglig bistand 
i akutte situationer. Sygeplejersken disponeres til alle A-opgaver. 
Sygeplejersken vurderer selv i den enkelte situation, hvorvidt hun kan 
yde relevant hjælp. 

Jf. Regionsrådets beslutning omkring budget hidtil anvendt til Karup 
Udrykningsbilen, konstateres det, at finansiering af 112-førstehjælperkorps på 
Øerne sker herfra ved udløbet af projektet og puljemiddelfinansieringen. 

3.7. Øvrige supplerende præhospitale ordninger 

Udrykningslæger: 

Ordninger med udrykningslæger omfatter aftaler om praktiserende lægers 
udrykning til patienter efter konkret disponering fra AMK-vagtcentralen. 

Der er p.t. aftale med udrykningslæge der vedrører postnummer 8420 
(Knebel/ Mols/ Helgenæs). Lægen rykker ud i gennemsnit ca. 8-9 gange pr. 
måned. 

Her ud over indgår 2 udrykningslæger i Ø-beredskabet på Samsø. 

I Thyborøn er der mulighed for at kontakte praktiserende læge i dagtiden på 
hverdage. 

Karup-Udrvkningsbilen: 

Karup-udrykningsbilen, der startede i 2005 som et samarbejde mellem den 
daværende Karup Kommune og det daværende Viborg Amt samt Forsvarets 
Sundhedstjeneste, er en udrykningsbil, der har base på Flyvestation Karup og 
som i dagtiden på hverdage er blevet bemandet af læger fra Infirmeriet. 

Udenfor dagtiden, i weekender, på helligdage samt i lukkeperioder på 
Flyvestationen er bilen blevet bemandet med to nødbehandlere, der er personer 
med forskellig baggrund, som har gennemgået et udvidet 40-timers 
førstehjælpskursus. 

Efter Forsvarets Sundhedstjenestes meddelelse den 12. marts 2012 om, at man 
ikke længere - det vil i praksis sige efter 1. juni 2012 - kan påtage sig at 
fortsætte ordningen i dagtid, har nødbehandlerne ved Karup-bilen stoppet deres 
deltagelse i ordningen. 

Regionsrådet besluttede således på mødet den 21. marts 2012, at ordningen 
nedlægges, og at der søges etableret 112-førstehjælperkorps i området. 

Dette skal ses i lyset af, at responstiderne i Karup-området er relativt lange - 
svarende til andre områder, hvor der er etableret 112-førstehjælperkorps. 

Samtidig besluttede Regionsrådet, at mulighederne for at optimere 
disponeringen af de flydende ambulanceberedskaber undersøges med henblik 
på at nedbringe responstiderne i Karup-området, samt at nedbringelse af 
responstiderne i Karup-området skal indgå som præmis i det fremtidige udbud 
af ambulanceberedskabet i området. 


midt 

regionmidtjylland 

Side 26 


Hjemmesygeplejerske- ordninger: 

Der er følgende hjemmesygeplejerskeordninger i regionen. Ingen af 
ordningerne er politisk vedtaget siden dannelsen af Region Midtjylland. 

• Ikast (I kast-Brande Kommune). Aftalen er indgået mellem Ringkøbing 
Amt og Ikast Kommune med virkning fra 1. januar 2001. 

• Ulfborg (Holstebro Kommune). Der eksisterer intet formelt 
aftalegrundlag i Region Midtjyllands arkiver. 

• Thyborøn (Lemvig Kommune). Aftalen er indgået mellem Ringkøbing 
Amt og Thyborøn- Harboøre Kommune pr. 1. januar 1993. 

Indtil 15. december 2011 har der ligeledes været en hjemmesygeplejerske- 
ordning på Thyholm (Struer Kommune). Denne ordning blev indgået mellem 
Ringkøbing Amt og Thyholm Kommune pr. 1. september 2009. Ordningen er nu 
nedlagt til fordel for et nyt ambulanceberedskab. 

Ordningernes karakteristika: 

Hjemmesygeplejerskeordningerne består af kommunalt ansatte 
hjemmesygeplejersker, der kan disponeres fra AMK-vagtcentralen til syge og 
tilskadekomne borgere. 

Til forskel fra de andre præhospitale beredskaber kan hjemmesygeplejerskerne 
ikke kaldes via SINE, men via telefonopkald. Desuden opgøres der ikke 
responstider for hjemmesygeplejerskerne. 

Disponering: 

Hjemmesygeplejerskerne er kodet ind i det disponeringssystem Region 
Midtjylland har lejet af Falck, så de tekniske kørselsdisponenter automatisk får 
mulighed for at vælge dem ved disponering i bestemte områder. 

Inden indførelsen af sundhedsfaglig visitation af 112-opkald blev 
hjemmesygeplejerskerne som udgangspunkt disponeret i forbindelse med 
disponering af præhospitale ressourcer i bestemte områder. 

Efter indførelsen af sundhedsfaglig visitation af alle 112-opkald disponeres 
hjemmesygeplejerskerne til A-opgaver i de situationer, hvor der er lang kørevej 
for nærmeste ordinære præhospitale beredskab og hvor hjemmesygeplejersken 
forventes at kunne være først fremme hos patienten. Dette sker af hensyn til 
borgernes tryghed i livstruende situationer. I praksis er det nødvendigt at 
skønne om hjemmesygeplejersken kan være fremme før primærambulancen, da 
der ikke foreligger konkrete oplysninger om, hvornår hjemmesygeplejersken er 
fremme. Det betyder, at hjemmesygeplejersken disponeres i situationer, hvor 
ambulancen ikke forventes at kunne være fremme hos patienten indenfor 8 
minutter. 

Som det er tilfældet i de øvrige dele af regionen, disponeres nærmeste 
akutlægebil fortsat i overensstemmelse med gældende retningslinjer. 

Aktiviteten for hjemmesygeplejerskeordningerne i Region Midtjylland i 2011 for 
ordningerne i Ikast, Ulfborg og Thyborøn var henholdsvis 54, 50 og 70 tilkald. 

Forsøgsprojekt i Aarhus: 

Aarhus Amt og Aarhus Brandvæsen indledte 1. september 2005 et to årigt 
forsøg, hvor mandskab fra brandvæsenet indgik i beredskabet til iværksættelse 
af basal genoplivning, indtil ambulancen når frem. Aarhus Brandvæsen har en 

særlig bil med førstehjælpsudstyr og hjertestarter, som kaldes ud ved mistanke 
om hjertestop 

Til forskel fra de øvrige førstehjælper- korps i Region Midtjylland, der etableres i 
udkantsområder med lang responstid, har forsøgsprojektet hjemme i Aarhus 
bymidte, hvor responstiden for det primære præhospitaleberedskab er kort. 

Ordningen koster Region Midtjylland mellem 80.000 kr. og 100.000 kr. årligt til 
indkøb og vedligehold af førstehjælpsudstyr m.v. Øvrige udgifter afholdes af 
Aarhus Brandvæsen. 

Forsøgsperioden er ophørt, men i forbindelse med udvalgsarbejde og 
evalueringsfaser har Region Midtjylland besluttet, at supplerende 
præhospitalsordninger skulle fortsætte indtil videre, er der ikke siden taget 
endelig stilling til ordningens videre skæbne. Aarhus Kommune har dog tidligere 
- uden effektuering - omtalt muligheden for, at regionen overtager hele eller 
dele af driftsudgifterne ved videreførelse. 

112-førstehiælpere: 

I forbindelse med ansøgningerne om andel i finanslovspuljerne til styrkelse af 
den præhospitale indsats i områder med langt til nærmeste akutmodtagelse, 
har Region Midtjylland søgt om medfinansiering af etablering af 112- 
førstehjælperkorps (first responder ordninger) i den nordvestlige del af 
regionen. De frivillige 112-førstehjælper korps kaldes ud ved mistanke om 
hjertestop. 112-førstehjælperne skal sikre borgerne hurtig og relevant 
førstehjælp, indtil anden hjælp kan være fremme. 

Der er i 2011 oprettet 8 sådanne korps i tæt samarbejde med de respektive 
kommuner. Korpsene er oprettet med base i Hvidbjerg, Jegindø, Uglev, 
Thyborøn, Harboøre, Nees, Staby og Thorsminde. 

Jf. Regionsrådets beslutning omkring budget hidtil anvendt til Karup 
Udrykningsbilen, konstateres det, at finansiering af 112-førstehjælperkorps i den 
nordvestlige del af regionen sker herfra ved udløbet af projektet og 
puljemiddelfinansieringen. 

Anbefalinger vedrørende øvrige supplerende præhospitale ordninger: 

> Det anbefales, at Regionsrådet i forbindelse med budget 2013 drøfter 
permanentgørelse af nuværende og kommende 112- 
førstehæiperordninger. 

> Det anbefales, at hjemmesygeplejerskeordningerne og 
udrykningslægeordningen videreføres indtil videre og inden for den 
nuværende samlede økonomiske ramme. 

> Det anbefales, at aktivitetsudviklingen og kvaliteten i 
hjemmesygeplejerskeordningerne og udrykningslægeordningen følges. 

> Det anbefales, at der tages kontakt til Aarhus Kommune med henblik på 
afvikling af projekt med hjertestarter. 

4. Monitorering 

Der er behov for i højere grad at få belyst kvaliteten af den præhospitale 
indsats. Det er imidlertid vanskeligt med de nuværende 
registreringsmuligheder. 

Anbefaling: 

> Det anbefales, at der i forbindelse med og i takt med ibrugtagningen af 
den elektroniske præhospitale patient journal (PPJ) sker udvikling af 
monitorering af aktiviteten og kvaliteten på det præhospitale område, 
og at Det rådgivende udvalg vedrørende hospitaler løbende følger 
monitoreringen. 

5. Bilag 


Bilag 5.1: Geografisk placering af akutlægehelikopterens 
flyvninger - 1. juni-31. december 2011. 

(base ved Flyvestation Karup) 

Særlig præhospital ordning 
FAM 


Bilag 5.2: Region Midtjyllands præhospitale 
dækning 

Bilag 5.3: Kort over ambulanceberedskaber - dagtid 

Kort over ambulanceberedskaber - uden for dagtid 


Bilag 5.4: Kort over ambulanceberedskaber - uden for 
dagtid 




Bilag 5.5: Tilkendegivelse fra Norddjurs Kommune om 
placering af akutlægebilen på Djursland: 


Region Midtjylland 

Att. : Holger Schildt Knudsen 


-UJJ 

n) 


norddjurs 

kommum 


Sundhedsafdelingen 
Dato: 09.03.2012 
Reference: Pia Moldt 
Direkte telefon: 89 59 32 01 
E-mail: pm@norddjurs.dk 
Journalnr. : 

Tilkendegivelse vedr. den fremtidige placering af akutlægebilen på Djursland 

Tak for muligheden for at afgive en tilkendegivelse om den fremtidige placering af akutlægebilen på 
Djursland. 

Indledningsvis skal Norddjurs Kommune henvise til, at vi i samarbejde med Region Midtjylland har frem- 
sendt en ansøgning til Indenrigs- og Sundhedsministeriet den 29. oktober 2010 om 23,5 mio. kr. til nære 
sundhedstilbud i Grenaa. Denne ansøgning er imødekommet af ministeriet den 4. marts 2012 med 15 mio. 
kr. Norddjurs Kommune og Region Midtjylland er pt. i gang med at revidere budget og projektbeskrivelse, 
således at begge dele stemmer med de 15 mio. kr. Det fremgår af ministeriets bevillingsbrev al 4. marts 
201 1 , at væsentlige ændringer i det oprindelige projekt forudsætter ministeriets godkendelse. 

Ansøgningen indeholder i sin beskrivelse af sundhedshuset en række kommunale og regionale funktioner, 
som skal indgå i sundhedshuset. Dertil kommer også faciliteter, der kan bidrage til funktioner fra privat- 
praksis. Norddjurs Kommune har truffet de nødvendige politiske og økonomiske beslutninger, der indgår i 
ansøgningen. 

I ansøgningen er akutlægebilen nævnt under oplistningen af de regionale funktioner, der skal indgå i 
sundhedshuset. Desuden fremgår det i forbindelse med afsnittet i ansøgningen om projektets sammen- 
hæng til den øvrige præhospitale indsats bl.a.: "Endvidere udgår akutbil fra hospitalet. Akutbilen er be 
mandet med anæstesisygeplejerske og læge”. 

Det er således klart fastslået i den fælles ansøgning, at akutlægebilen udgår fra hospitalet i Grenaa. 

I forbindelse med Region Midtjyllands omstillingsplan ændrede Region Midtjylland på visse funktioner på 
Grenaa Sygehus, herunder lukning af sengepladserne i Grenaa. Et af forslagene var også at fjerne akutlæ- 
gebilen. 

Norddjurs Kommune protesterede kraftig mod dette i det fremsendte høringssvar og henviste i den forbin- 
delse til, at etablering af Sundhedshus Grenaa byggede på de funktioner, som fremgik af den fælles an- 
søgning til ministeriet. 

Resultatet af de politiske forhandlinger om omstillingsplanen betød reduktioner i de regionale funktioner 
på Grenaa Sygehus, og at akutlægebilen blev fastholdt i Grenaa, hvilket også fremgår af regionens notat 
om funktioner i Grenaa efter tilpasning til omstillingsplanen. Af denne beskrivelse fremgår under "øvrige 
funktioner” på matriklen følgende: 

"Anæstesiologisk Afdeling i Randers står for bemandingen af lægebilen. Lægebilen er placeret i et sær- 
skilt hus på matriklen. Lægebilen er bemandet eftermiddag/aften og nat”. 


I 


Norddjurs Kommune finder derfor ikke, at der er politisk grundlag for, at akutlægebilen kan oveivejes 
flyttet til andre geografiske lokationer. Placeringen er afgjort i forbindelse med fremsendelser af ansøg 
ningen til Indenrigs og Sundhedsministeriet samt i den funktionsbeskrivelse, som nu er gældende efter, at 
regionen reducerede funktionerne i Grenaa. En yderligere reduktion gennem fjernelse af akutlægebilen 
fra Grenaa vil derfor være uacceptabelt for Norddjurs Kommune. 

En fortsat placering af akutlægebilen i Grenaa og på "matriklen" er i øvrigt velbegrundet ud fra de geo- 
grafiske forhold på Djursland og sikkerheden for, at hele Djursland kan betjenes. 

Der er således akutlægebilbetjening fra Randers til der vestlige del af Norddjurs Kommune, hvilket sikrer 
denne del af Norddjurs Kommune den nødvendige akutlægebilbetjening. De øvrige dele af det vestlige 
Djursland vil i betydeligt omfang kunne betjenes fra Aarhus. Akutlægebilens placering i Grenaa sikrer sam- 
tidig en kort responstid til de østlige dele af Djursland, idet akutlægebilen i betydeligt omfang kan anven 
de det overordnede vejnet. 

Norddjurs Kommune anerkender, at der vil være enkelte steder, hvor der kan forekomme problemer. Vi 
skal her henvise til den nye lægehelikopter, som Region Midtjylland har til rådighed. 

Sundhedshuset i Grenaa med de aftalte funktioner er afgørende for Norddjurs Kommune, idet Grenaa i 
fremtiden vil skulle sikre en række nuværende og nye arbejdspladser i fremtiden, der vil gavne hele 
Djursland. Denne koncentration af arbejdspladser og vækstpotentialet knyttet til den positive udvikling på 
Grenaa Havn begrunder en fortsat placering af akutlægebilen i Grenaa. Virksomheder, der skal vokse og 
etablere sig i Grenaa, ønsker også adgang til akutfunktioner i nærområdet og efter omstillingsplanens 
virkning på Grenaa Sygehus, tåler vi ikke fjernelse af yderligere funktioner. 

Koncentrationen af virksomheder I Grenaa i fremtiden, Infrastrukturen til og fra Grenaa samt befolknings- 
tætlieden i Grenaa-området ger således, at Norddjurs Kommune må fastholde akutbilens placering i 
Grenaa overfor Region Midtjylland, og at vi hermed også kan fortsætte det positive samarbejde med op 
bygning af et fælles sundhedshus med de aftalte funktioner på matriklen. 

Med venlig hilsen 



Jan Petersen 
Borgmester 


Bilag 5.6: Tilkendegivelse fra Syddjurs Kommune om 
placering af akutlægebilen på Djursland: 


Til Regionsrådet 
Region Midtjylland 

Att.: Holger Schildt Knudsen (holknu@stab.rm.dk) 
Skotten borg 4 
8800 Viborg 


Syddj 


urs 

KOMMUNE 

Tilkendegivelse om placering af akutlægebil på Djursland 

Syddjurs Kommune ved Borgmester Kirstine Bille, Udvalgsformand Ninna 
Thomsen og Kommunaldirektør Nich Bendtsen mødtes 7. februar 2012 med 
Udvalgsformand Carl Johan Rasmussen, Direktør Ole Thomsen og Afde- 
lingschef Christian Boel. 


Dato: 5. marts 2012 
Sundheds- 05 socialområdet 


Kontaktperson 
Jørgen Andersen 


Syddjurs Kommune havde anmodet om mødet på baggrund af ønske om at 
få mulighed for indflydelse inden region Midtjylland træffer endelig beslutning 
om placering af akutlægebilen på Djursland. 

Med denne tilkendegivelse vil Syddjurs Kommune fastholde sine synspunkter 
fra tidligere henvendelser, og hermed redegøre for dem. 

Syddjurs Kommune har ved flere lejligheder, 12, december 2008, 26. marts 
2010, qg senest 10. november 2011 gjort opmærksom på kommunens borge- 
res interesse i en mere central placering end Grenå af akutbilen på Djursland. 


Hovedgaden 77 
8110 Rønde 
Telefon 87 53 50 25 
syddjors@syddjurs.dk 
wwrv.syddjurs.dk 


Aktuelt finder vi det nødvendigt at tage emnet op igen på baggrund af ud- 
møntningen af regionens spareplaner på sygehusområdet, hvoraf vi forstår, at 
man fastslår den lægebemandede akutbiis placering til Grenå. 


I argumentationen herfor vil vi gerne fastholde, fra tidligere henvendelser, at 
der ved nedlæggelsen af sygehuset i Grenå som selvstændigt fungerende 
sygehus med akutfunktioner, var der på Djursland enighed om, at en akut- 
bil/lægebil skulle være et afgørende element i det lægelige præhospitale be- 
redskab på Djursland, for at nedbringe reaktionstiden for behandlingen af akut 
alvorligt syge og svært tilskadekomne. 

Der var på Djursland og med det daværende Arhus Amt bred enighed om, at 
akutbilen/lægebilen skulle være placeret i Grenå i dagtiden, og i Kolind aften 


og nat. Delte for at opnå kortest mulig responstid til de fleste mennesker på 
Djursland. 


I "Evaluering af lægebil og udrykningslæge pa Djursland" fra MTV rapport, 
Århus Amt 10. august 2005, kan man i konklusionen (side 57) læse, at ved en 
logistisk beregning i forhold til hvor folk er bosat, er den optimale placering i 
Kolind. Det vil give den bedste dækning til hele Djursland, og ikke mindst 
sikre at områdets borgere stilles lige. 

1 betænkning fra "Det Midlertidige Udvalg vedrørende Sundhedsberedskabs- 
og Præhospitalplan” fra september 2009 i kapitel 7 stk. 3, kan man læse at 
" Beslutning om flytning af bilen fra Grenå til f eks. Kolind eller Tirstrup beror 
på en afvejning af fordele og ulemper". Vi må forvente at køretider og afstan- 
de indgår i denne afvejning. 

Vi har i Syddjurs Kommune stor respekt for, at regionen har behov for at re- 
ducere sit udgiftsniveau, men det er vores synspunkt, at det netop i den situa- 
tion, hvor de akutte hospitalsbaserede beredskaber bliver færre og fjernere, 
skal sikres, at det lokale beredskab har det bedste udgangspunkt for at løse 
sine opgaver. 

Syddjurs Kommune ønsker derfor på det kraftigste at påpege det nødvendige 
i, at der af regionen arbejdes hen imod den løsning, der samlet set stiller bor- 
gerne på Djursland bedst muligt, og sådan at alle kan forvente kortest mulige 
responstid og også samme korte responstid, det mener vi, jf. tidligere hen- 
vendelse, bedst sikres ved en placering i Kolind 

Vi er klar over, at der ikke er lagt op til en egentlig høring, men vil forvente, at 
Syddjurs Kommunes synspunkter indgår i sagsfremlæggelsen og vægtes i 
beslutningen. 

Vi vil se frem til at blive orienteret om evalueringens konklusioner og hvilke 
konsekvenser, der vil blive draget deraf. 

Med venlig hilsen 

Kirstine Bille 
Borgmester 


Ninna Thomsen 
Udvalgsformand, 

Sundhed, ældre- og socialudvalg 


Bilag 5.7: Notat: Akutlægebilen på Djursland. 


Akutlægebilen på Djursland 

Aktivitet for perioden 1. januar 2011 - 31. december 2011 

Akutlægebilen på Djursland er stationeret i forbindelse med Grenaa 
Sundhedshus. 

I 2011 kørte akutlægebilen til 1.743 opgaver. I tabel 1 er aktiviteten for 
akutlægebilen på Djursland fordelt på postnumre. Kort over aktiviteten 
er vedlagt som bilag. 

29 procent af opgaverne i 2011 var indenfor postnummer Grenaa 
(8500), mens 17 procent var indenfor postnummer Ebeltoft (8400). 

I Tabel 1 er opgaverne desuden fordelt på dagtid (kl. 8-16) og øvrig tid 
(kl. 16-8). Ca. 60 procent af opgaverne er udenfor dagtiden. 

Antallet af opgaver for akutlægebiler på Djursland er højere end det, 
der fremgår af Tabel 1. Et komplet billede af aktiviteten vil indebære, at 
antallet af opgaver for akutlægebilerne i Aarhus og Randers til 
postnumre på Djursland inddrages. Akutlægebilerne i Aarhus og 
Randers vil primært køre til den vestlige del af Djursland. Det hører 
altså med til historien, at borgerne i dette område må afvente hjælp 
længere væk fra, fordi akutlægebilen på Djursland er stationeret i 
Grenaa. 


Tabel 1 Aktivitet for akutlægebilen på Djursland 2011 - fordelt på postnumre 



Antal opgaver i alt 

Andel opgaver 

Antal opgaver 
kl. 8-16 

Antal opgaver 
kl. 16-8 

Ukendt postnr. 

11 

1% 

5 

TI 

Kamp J(7470) 

1 

0% 

0 

II 

Århus C(8000) 

1 

0% 

0 

re§i 

Århus N(8200) 

1 

0% 

0 

l 

Viby J(8260) 

1 

0% 

0 

l 

Tranbjerg J(8310) 

1 

0% 

1 

0 

Ebeltoft(8400) 

298 

17% 

128 

170 

Rønde(8410) 

129 

7% 

59 

70 

Knebel(8420) 

77 

4% 

35 

42 

Balle(8444) 

16 

1% 

6 

10 

Galten(8464) 

1 

0% 

0 

1 

Grenaa(8500) 

508 

29% 

221 

287 

Hjortshøj(8530) 

1 

0% 

0 

1 

Skødstrup(8541) 

1 

0% 

0 

1 

Hornslet(8543) 

40 

2% 

17 

23 

Mørke(8544) 

34 

2% 

9 

25 

Ryomgård(8550) 

69 

4% 

15 

54 

Kolind(8560) 

67 

4% 

36 

31 

Trustru p(8570) 

43 

2% 

17 

26 

Nimtofte(8581) 

34 

2% 

14 

20 

Glesborg(8585) 

85 

5% 

35 

50 

Ørum Djurs(8586) 

28 

2% 

10 

18 

Langå(8870) 

1 

0% 

0 

1 

Randers C(8900) 

14 

1% 

2 

12 

Randers NV(8920) 

13 

1% 

5 

8 

Randers N0(8930) 

19 

1% 

1 

18 

Randers SV(8940) 

6 

0% 

4 

2 

Ørsted(8950) 

66 

4% 

27 

39 

Randers S0(8960) 

30 

2% 

11 

19 

Allingåbro(8961) 

70 

4% 

25 

45 

Auning(8963) 

66 

4% 

20 

46 

Havndal(8970) 

3 

0% 

1 

2 

Spentrup(8981) 

2 

0% 

0 

2 

Gjerlev J(8983) 

4 

0% 

2 

2 

Fårup(8990) 

2 

0% 

1 

1 

1 alt 

1.743 

100% 

707 

1.036 

Geografisk fordeling af opgaver der er sendt til Grenå - Akutlægebll(314-750) I perioden 1/1 - 2011 til og med 31/12 - 2011 

